Urbain Jean Faurie

Urbain Jean Faurie (født 1. januar 1847 i Dunières i Frankrike, død 4. juli 1915 på Formosa) var en fransk katolsk prest og misjonær og botaniker. Som botanisk forsker og samler var han usedvanlig flittig. Hans botaniske autornavn er FAURIE.
Liv og virke
Han ble medlem av Det parisiske ytremisjonsselskap i 1869 og presteviet i 1873. Han ble utsendt til Japan og virket Tōkyō og Niigata, fra 1882 og 1894, og senere, etter et avbrudd i Frankrike for helsens skyld, på den da japanske øya Formosa fra 1896.

Til å begynne med underviste han ved et kirkelig institutt i Tokyo, og deretter ble han postert i prefekturet Niigata ved kysten mot Japanhavet. I 1883 var han med utgangspunkt i Hakodate i Hokkaido i stand til å granske plantelivet nord på denne øya, og i 1897 krysset han Tsugarustredet til Aomori.

I løpet av sine mange år i Japan var pater Faurie istand til å reise meget, og samlet inn plantespecimener fra Hokkaido, Kurilene, Karafuto (det sørlige Sakhalin), det nordlige og sentrale Honshu og fra Kyushu, og dessuten kunne han besøke øya Amami-Ôshima nord på Ryukyuøyene og den søndre del av Korea. På Formosa kunne han utforske plantelivet på øyas østkyst. Hans samling oppgikk etterhvert til flere hundretusener herbariespecimen. Storparten av samlingen havnet i Paris, med duplikater i herbariet i Kyotouniversitetet, Kew, British Museum og andre steder.

Fauries samlinger er senere blitt gransket av mange botanikere. Maximowicz, og senere Franchet og Savatier, viser til en del av hans Niigatasamlinger. Det er ikke overraskende at hans navn er blitt knyttet til de forskjelligste genera.

 Botaniske oppkallinger 
Over 240 specier er blitt oppkalt etter pater Faurie. Her gjengis bare noen få:
 (Acanthaceae) Championella fauriei (Benoist) C.Y.Wu & C.C.HuFl. Reipubl. Popularis Sin. 70: 94. 2002 (IK)
 (Aceraceae) Acer fauriei H.Lév. & VaniotBull. Soc. Bot. France 53: 590. 1906 (IK)
 (Adiantaceae) Anogramma fauriei Christ in C.Chr.Index Filic. 58. 1905 (IF) 
 (Amaranthaceae) Achyranthes fauriei H.Lév. & VaniotBull. Soc. Bot. France 51: 422. 1904 (IK)
 (Apiaceae) Peucedanum fauriei Fedde ex H.WolffRepert. Spec. Nov. Regni Veg. 33: 250. 1933 (IK) 
 (Aquifoliaceae) Ilex fauriei Gand.Bull. Soc. Bot. France 65: 57. 1918 (IK) 
 (Araliaceae) Cheirodendron fauriei Hochr.Candollea ii. 487. 1925 (IK)
 (Aristolochiaceae) Asarum fauriei Franch.Journ. de Bot. 1898, 306. (IK) 
 (Asteraceae) Ainsliaea faurieana BeauverdBull. Soc. Bot. Genève Ser. II, i. 381. 1909 (IK)
 (Ericaceae) Pyrola faurieana AndresVerh. Bot. Vereins Prov. Brandenburg 1912, liv. 219. 1913 (IK)
 (Urticaceae) Pipturus fauriei Yamam.Suppl. Ic. Pl. Formos. i. 28. 1925 (IK)
 (Valerianaceae) Valeriana fauriei Briq.Annuaire Conserv. Jard. Bot. Genève xvii. 327. 1914 (IK) 
 (Violaceae) Viola faurieana W.BeckerBeih. Bot. Centralbl. xxxiv. II. 29. 1916 (IK) 
 (Woodsiaceae) Hypodematium fauriei (Kodama) TagawaJ. Jap. Bot. 27: 320. 1952. 1952 (IF)

 Referanser 

 Litteratur 
 Brigitte Fourier: «Le Père Faurie, un intrépide collectionneur de plantes», i Missiones Étrangeres de Paris. Asie et océan Indien 2011, Nr. 460, s. 32-41.
 Bunzo Hayata: «Père Urbain Faurie», i The Botanical Magazine, 1916, s. 267-272.

Kategori:Franske botanikere
Kategori:Franske katolske prester
Kategori:Franske medlemmer av Det parisiske misjonsselskap
Kategori:Franske misjonærer
Kategori:Katolske misjonærer
Kategori:Misjonærer i Japan
Kategori:Misjonærer i Kina-Taiwan
Kategori:Autorer for botanikk og mykologi
Kategori:Personer fra departementet Haute-Loire
Kategori:Fødsler i 1847
Kategori:Dødsfall i 1915